Toropo ya mejakaranta

Toropo-kgolo ya Tshwane, go la Afrika Borwa e bitšwa toropo ya mejakaranta.

 Hlalošo 
Toropo-kgolo ya Tshwane e bitšwa "Jacaranda city" ke badudi le bafaladi, ka lebaka la mehlare ye mebotse ya go feta 60000 ka nomoro yeo o bjadilwego mebileng ya toropo.https://www.theheritageportal.co.za/article/history-jacaranda-trees-pretoria Ka lebaka la mehlare ye, ngwaga o mongwe le o mongwe badudi le baeti ba go tšwa kgole le kgauswi ba tlatša mebileng ya Tshwane go tšea diswantšho gare ga mehlare.https://www.discovertshwane.com/index.php/tshwane-the-jacaranda-city-b/

 meJakaranta 
Toropo ye ena le mehlare ya go lekana 60 000 - 70 000 yeo esalego e byalwa go thoma ka ngwaga wa 1888, mme ngwaga ka ngwaga magareng ga kgwedi tša Lewedi le Manthole mehlare ye ena le matšoba a mmala wa purapura. Ge matšoba a a butšwa a wela fase. 

 Khuetšo 
Ka lebaka la bontšhi bya mehlare ye, gona le dilo tšeo di bontšhago go reiwa maina le go fiwa mebala ele ge di huetšwa ke mmala goba leina la jakaranta go swana le pese ya "A Re Yeng" yeo e filwego mebala ye, le Jacarada FM yeo e šomišago leina le mmala. Baithuti le bona ba dumela gore ge maloba a mohlare wo a ka go wela hlogong, otlile go tšwelelela dihlahlobong tša mafelelo a ngwaga ka ge maloba a a thoma go hloga ka nako ya dihlahlobo tša mafelelong a ngwaga.  

 Methopo 

Setensele:Mehlare
Setensele:Toropo